
Műszaki polimerek „stick-slip” hajlamának tribológiai vizsgálata

A kutatómunka célkitűzései
A kutatómunkám célja a vizsgált polimerek eltérő stick-slip (akadó csúszás) jellemzőinek vizsgálata és a kapott összefüggések feltárása, és ezekre alapozva megbízható polimer-fém anyagpárok meghatározása mozgó szerkezetekhez. Fontosnak tartom egy átfogó értékelési rendszer megalapozását, amely segíti a korszerű polimerek célirányos, gazdaságos kiválasztását eltérő súrlódási-kopási alkalmazásokhoz.
Célkitűzések:
- A jelenség (stick-slip) szakirodalmának áttekintése, értelmezése, elfordulásának oka
- A vizsgálat során felhasznált polimerek illetve kompozitjainak megismerése (tulajdonságok, szilárdsági adatok )
- A vizsgálat során használt mérőeszköz illetve a hozzá tartozó tárgyi eszközök és a szoftverek megismerése.
- Mérések elvégzése különböző anyagpárok esetén meghatározott paraméterek beállításával
- A mérések utáni eredmények kiértékelése, azokból a következtetések levonása, tézisek felállítása
A kutatómunka során felhasznált anyagok
A kutatómunkám során felhasznált anyagokat különböző típusú polimer kompozitok képezik, amelyek a műszaki gyakorlatban nagy jelentőséggel bírnak. Széleskörű felhasználásuk miatt fontos szerepet tölt be az általam végzet kutatómunka, amely fényt derít a felhasznált anyagok stick-slip hajlamára.
Mérési módszerek
A bevezetésben megfogalmazott célkitűzések megvalósításához henger/sík modell rendszert és acél sík ellendarabot alkalmazunk. A polimer/acél párok egymáshoz képest külső kenés nélkül, „száraz” lineáris csúszó súrlódású rendszerben, alternáló mozgással mozdultak el.



